جيفري كوه هوڠ لم، 51 دان امڤت اهلي كلوارڬاڽ يا؞يت إي بي تيڠ، 49 كوه قيان يي، 19 كوه قيان يون، 25 كوه كيات كوان، 23، دان راكن مريک، ڬوه أيڠ ميڠ، 46، باڬايماناڤون تيدق ممبوات سبارڠ ڤڠاكوان سبا؞يق سهاج ڤرتودوهن كأتس مريک دباچاكن اوليه جوروبهاس محكمه دهادڤن ماجيستريت تيوه شو يي.
مڠيكوت ڤرتودوهن، كسموا ترتودوه ددعوا دڠن نية برسام مڠيدر داده جنيس كتامين دڠن برت كاسر 9,755 ڬرم ددالم بونيت بلاكڠ كريتا برهادڤن سبواه رومه دجالن CS 12، تامن چيڠ ستيا كيرا٢ ڤوكول 6.10 ڤتڠ دسيني ڤد 26 جولاي لالو.
جک ثابت كسالهن، ترتودوه بوليه دكناكن حكومن ڬنتوڠ منداتوري مڠيكوت سيكشن 39B(1)(a) اكتا داده بربهاي 1952 دان بوليه دحكوم دباوه سيكشن 39B(2) اكتا سام، دباچ برسام سيكشن 34 قانون كسيقسا؞ن.
سمنتارا ايت دهادڤن ماجيستريت محمد نظرين علي رحيم، هوڠ لم دان راكنڽ، أيڠ ميڠ توروت ددعوا دڠن نية برسام اتس دوا ڤرتودوهن لا؞ين مڠيدر داده جنيس كتامين دڠن برت كاسر 600 ڬرم دان methamphetamin 590 ڬرم دتمڤت، وقتو دان تاريخ يڠ سام.
محكمه كمودين منتڤكن تاريخ 8 اوكتوبر دڤن اونتوق سبوتن سمولا كيس.